Youth Festival Preparation - JCD Vidyapeeth, Sirsa - Jan Nayak Chaudhary Devi Lal Vidyapeeth
#JCDVEVENT, #YOUTHFESTIVAL, JCDV, sirsa
यूथ फेस्टिवल को लेकर चल रही है जेसीडी विद्यापीठ में तैयारियां जोरों-शोरों पर
चौ.देवीलाल विश्वविद्यालय के युवा कल्याण निदेशालय द्वारा प्रायोजित 8वाँ युवा मोहत्सव 11 से 13 नवम्बर तक
चौ.देवीलाल विश्वविद्यालय के युवा कल्याण निदेशालय द्वारा प्रायोजित 8वाँ युवा महोत्सव का आयोजन जेसीडी विद्यापीठ प्रांगण में किया जा रहा है, जिसमें गायन, नर्तन और मंचन महोत्सव होगा। यह युवा महोत्सव 11 नवंबर को भव्य रूप से प्रारंभ होगा तथा 13 नवंबर तक जेसीडी विद्यापीठ में बनाई गई तीन मंचों पर अपने रंगारंग कार्यक्रमों की छटा बिखेरेगा। इसके उद्दघाटन अवसर पर चौ.देवीलाल विश्वविद्यालय के कुलपति डॉ.विजय कायत बतौर मुख्यातिथि उपस्थित होंगे। वहीं कार्यक्रम की अध्यक्षता सिरसा के उपायुक्त डॉ.अशोक गर्ग करेंगे।
इस मौके पर जानकारी देते हुए जेसीडी विद्यापीठ की प्रबन्ध निदेशक डॉ.शमीम शर्मा ने अनेक समितियों का गठन कर उन्हें सही दिशा संचालन हेतु निर्देश जारी किये। उन्होंने कहा कि यह हमारे लिए गर्व का विषय है कि विश्वविद्यालय का 8वां युवा महोत्सव के गायन, नर्तन और मंचन का आयोजन जेसीडी मेमोरियल कॉलेज द्वारा किया जा रहा है। डॉ.शर्मा ने कहा कि इस बार के युवा महोत्सव के थीम ‘चलो, इस धरा को रहने योग्य बनाए’ के बारे में कहा कि यह बहुत ही अच्छा प्रयास है तथा इस थीम को धरातलीय स्तर पर लागू करते हुए हमें अपनी धरती माता के प्रति कर्तव्य को अदा करना चाहिए तथा यह थीम युवाओं के लिए काफी प्रेरणा प्रदान करने वाला होगा। उन्होंने युवाओं से आह्वान किया कि वे अपने-अपने संस्थान की गरिमा को ध्यान में रखते हुए विद्यापीठ में अनुशासन का ध्यान रखें तथा इस आयोजन को कामयाब बनाने के लिए भरपूर सहयोग प्रदान करें।
Youth Festival Preparation – JCD Vidyapeeth, Sirsa – 07/11/2019
इस बारे में जानकारी देते हुए मैमोरियल कॉलेज के प्राचार्य डॉ.जयप्रकाश ने कहा कि हमने प्राप्त दिशा निर्देश के अंतर्गत सभी कॉलेजों से सम्पर्क साधा है तथा युवा महोत्सव के सफल संचालन हेतु बेहतर तैयारियां मुकम्मल की है। उन्होंने बताया इस आयोजन का मुख्य मंच स्पोर्ट्स ग्राउंड, द्वितीय मंच जेसीडी मैमोरियल कॉलेज का माता हरकी देवी ऑडिटोरियम तथा तृतीय मंच जेसीडी शिक्षण महाविद्यालय के सभागार को बनाया गया है। जिसमें मुख्य मंच पर कोरियोग्राफी, हरियाणवी सोलो, कवाल्ली, मिमिक्री, जनरल फॉक सॉन्ग, हरियाणवी पॉप सॉन्ग, हरियाणवी ऑर्केस्ट्रा, जनरल गु्रप डाँस, हरियाणवी गु्रप डाँस व अंत में समापन पर्व आयोजित किये जाएंगे। वहीं स्टेज न.2 पर इंडियन गु्रप सॉन्ग, इंडियन ऑर्केस्ट्रा, लाइट वोकल गज़ल, वन एक्ट प्ले, हरियाणवी गु्रप सॉन्ग, क्लासीकल डाँस, वेस्टर्न गु्रप सॉन्ग, संस्कृत प्ले, स्किट व माइम का आयोजन किया जाएगा। स्टेज न.3 पर क्लासिकल इंस्टूमेंटल सोलो, वेस्टन इंस्टूमेंटल सोलो, हरियाणवी इंस्टूमेंटल सोलो, वेस्टर्न वोकल सोलो, हरियाणवी फॉक सॉन्ग, क्लासिकल वोकल सोलो, लाइट भजन एवं शब्द का आयोजन किया जाएगा।